་རུངས་བརླང་པོར་སྤྱོད་
པའི་གཉའ་བ་རུ། །ཁྲིམས་གཉིས་གསེར་ཤིང་གཅིག་ཏུ་རབ་ལྕི་བས། །འབངས་
རྣམས་རྫོགས་ལྡན་དཔལ་ལ་འགོད་བྱའི་ཕྱིར། །མི་བདག་སྐུ་ཚེ་ཉི་ཟླ་དང་མཉམ་
ཤོག །བདེ་ལྡན་མགོན་པོ་གར་དབང་ཕྱག་སོར་གྱིས། །ལེགས་བཏེག་བུམ་པ་ལྷ་
ཁྱོད་གཙུག་ཏོར་རྩེར། །བཀོད་ནས་འཆི་བ་མེད་པའི་རང་བཞིན་དུ། །དབང་བསྐུར་
རིགས་ཀྱི་ཅོད་པན་འཆིང་བར་ཤོག །ཀུན་གྱིས་ཡོངས་བཀུར་གཡུང་དྲུང་འཁྱིལ་
བའི་ཁྲིར། །ས་ཡི་བརྒྱ་བྱིན་བསྐལ་བརྒྱར་འཚོ་གཞེས་ཤིང༌། །མངའ་ཐང་ཆབ་སྲིད་
ཕྱོགས་བཅུར་རབ་རྒྱས་པ། ། དཀོན་ཅོག་བདེན་པའི་མཐུ་ཡིས་འགྲུབ་གྱུར་ཅིག །ཅེས་
དགེ་བའི་བཤེས་གཉེན་(༡༦༥ན)དང་ས་སྐྱོང་བའི་རིགས་སྤྱི་ཁྱབ་ལ་འདི་ལྟར་དུ་བྱས་
ནས་དམིགས་བསལ་གྱི་ཆེད་དུ་བྱ་བར་འདོད་ན་བླ་དཔོན་གྱི་བརྟན་བཞུགས་ཚིགས་
བཅད་ཅི་རིགས་པ་སྦྱོར། མཇུག་བཟོད་པར་གསོལ་ཞིང་དཔང་པོར་སྤྱན་དྲངས་པ་
རྣམས་གཤེགས་སུ་གསོལ་བ་ནི། མ་འབྱོར་བ་དང་ཉམས་པ་དང་། །གང་ཡང་
བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་གང་། །དེ་ཡང་བཟོད་པར་
མཛད་དུ་གསོལ། །ལྷག་པ་དང་ནི་ཆད་པ་དང་། །ཆོ་གའི་ཡན་ལག་ཉམས་པ་དང་། །
བདག་གིས་བརྗེད་ངས་ཅི་མཆིས་པ། །དེ་ཡང་བཟོད་པར་མཛད་དུ་གསོལ། ཁྱེད་
ཀྱིས་སེམས་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་
248

སྨོན་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་དང་པོ། ༼༢༡༽
ཡུལ་དུ་གཤེགས་ནས་ཀྱང་། ། སླར་ཡང་ཐུགས་རྗེས་འབྱོན་པར་མཛོད། །མགོན་པོ་
ཐུགས་རྗེ་ཆེན་པོ་དང་ལྡན་པ་རྣམས་ཀྱིས་བརྟན་པར་བཞུགས་པའི་རྟེན་འབྲེལ་
འགྲིག་པར་མཛད་པ་ལེགས་ཀྱི་སོ་སོའི་ཞིང་ཁམས་སུ་རྫུ་འཕྲུལ་གྱི་འཁོར་དང་བཅས་
པ་གཤེགས་སུ་གསོལ་ལོ།། །།
༈ རྟེན་འབྲེལ་ལེགས་པཪ་འགྲིག་པའི་གཏང་རག་གི་མཎྜལ་དབུལ། ཤིས་པ་
བརྗོད་པ་ནི། རྒྱལ་མཚན་རྩེ་མོར་དབང་གི་རྒྱལ་པོ་ལྟར། །ལྷག་པའི་ལྷ་ཡི་གཙུག་གི་
རྒྱན་གྱུར་པ། །སྒྲུབ་པ་པོ་ལ་དངོས་གྲུབ་མཆོག་སྩོལ་བའི། །དཔལ་ལྡན་བླ་མ་རྣམས་
ཀྱི་བཀྲ་ཤིས་ཤོག །རྒྱལ་བའི་མདུན་ན་རྒྱལ་སྲས་བཟང་པོ་སྐྱོང༌། ཁ་བ་ཅན་འདིར་
དཔལ་ལྡན་མར་མེ་མཛད། །དགའ་ལྡན་གནས་ན་ནམ་མཁའ་དྲི་མ་མེད། །ཡིད་
བཞིན་ནོར་བུ་ལྟ་བུར་གཞན་དོན་མཛད། །དཔལ་ལྡན་ཨ་ཏི་ཤ་ཡི་྾། །ཡོངས་ཀྱི་
དགེ་བའི་བཤེས་གཉེན་ཡོངས་ཀྱི་མགོན། །རྒྱལ་བའི་གདུང་འཚོབ་(༡༦༥བ)གྱུར་པ་རྒྱལ་
བའི་སྲས། །རང་གཞན་དོན་གཉིས་འབྱུང་གནས་རིན་པོ་ཆེ། །བཤེས་གཉེན་སྟོན་
པའི་ཞབས་ཀྱི་྾། །དམིགས་མེད་བརྩེ་བའི་གཏེར་ཆེན་སྤྱན་རས་གཟིགས། །དྲི་མེད་
མཁྱེན་པའི་དབང་པོ་འཇམ་དཔལ་དབྱངས། །གངས་ཅན་མཁས་པའི་གཙུག་རྒྱན་
བཙོང་ཁ་པ། །བློ་བཟང་གྲགས་པའི་ཞབས་ཀྱི་྾། །རབ་འབྱམས་གསུང་རབ་ཀུན་
ལ་ལྟ་བའི་མིག །སྐལ་བཟང་ཐར་བར་བགྲོད་པའི་འཇུག་ངོགས་མཆོག །བརྩེ་བས་
བསྐྱོད་པའི་ཐབས་མཁས་མཛད་པ་ཡི། །གསལ་མཛད་བཤེས་གཉེན་རྣམས་ཀྱི་྾། །
ཉིན་མོ་བདེ་ལེགས་མཚན་བདེ་ལེགས། །ཉི་མའི་གུང་ཡང་བདེ་ལེགས་ཤིང་། །ཉིན་
མཚན་རྟག་ཏུ་བདེ་ལེགས་པའི། །དཀོན་ཅོག་གསུམ་གྱི་྾། །ཐབས་མཁས་ཐུགས་
རྗེས་ཤཱཀྱའི་རིགས་སུ་འཁྲུངས། །གཞན་གྱིས་མི་ཐུབ་བདུད་ཀྱི་དཔུང་བཅོམ་པ། །
གསེར་གྱི་ལྷུན་པོ་ལྟ་བུར་བརྗིད་པའི་སྐུ། །ཤཱཀྱའི་རྒྱལ་པོའི་དཔལ་གྱི་྾། །མཚན་
ལེགས་རིན་ཅེན་གསེར་བཟང་མྱ་ངན་མེད། །ཆོས་སྒྲགས་མངོན་མཁྱེན་སྨན་བླ་ཤཱཀྱ་
ཐུབ། །རྒྱ་ཆེན་སྨོན་ལམ་ཡོངས་སུ་རྫོགས་པ་ཡི། །བདེ་བར་གཤེགས་པ་བརྒྱད་ཀྱི་྾། །
249

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
འཇིག་རྟེན་འདྲེན་པའི་གཙོ་བོ་ཚེ་དཔག་མེད། །དུས་མིན་འཆི་བ་མ་ལུས་འཇོམས་
མཛད་ཅིང༌། །མགོན་མེད་སྡུག་བསྔལ་གྱུར་པ་རྣམས་ཀྱི་སྐྱབས། །སངས་རྒྱས་ཚེ་
དཔག་མེད་ཀྱི་྾། །མཐུན་པའི་དགེ་ཚོགས་སྨོན་ལམ་རྨད་བྱུང་ཞིང་། །སྤྱད་པ་སྤྱོད་
ཚེ་ནམ་ཡང་མཆེད་གྱུར་ལ།
།བསྐལ་བཟང་འདི་ལ་མཛད་པ་མཐར་ཕྱིན་པའི། །
རྫོགས་པའི་སངས་རྒྱས་སྟོང་གི་྾། །གདུལ་བྱའི་ཁམས་དང་དབང་པོར་འཚམ་པ་ཡི།
ཐབས་མཁས་མཛད་པ་མཆོག་གིས་འགྲོ་བ་རྣམས།
།ཕན་དང་བདེ་(༡༦༦ན)བའི་དཔལ་
ལ་འགོད་མཛད་པའི། །ཕྱོགས་བཅུའི་སངས་རྒྱས་རྣམས་ཀྱི་྾། །མ་ཕམ་འཇམ་དཔལ་
དབྱངས་སོགས་རྒྱལ་བའི་སྲས། །ཚོགས་སྦྱོར་བསེ་རུ་ལྟ་བུའི་རང་སངས་རྒྱས། །འོད་
སྲུངས་མཆོག་ཟུང་གིས་མཚོན་ཉན་ཐོས་སྡེ། །ཐེག་གསུམ་སྐྱེ་འཕགས་ཚོགས་ཀྱི་྾། །
སངས་རྒྱས་སྤྲུལ་པ་དགྲ་བཅོམ་འཕགས་པའི་ཚོགས། །འགྲོ་བའི་དོན་དུ་བསྟན་པ་
སྐྱོང་མཛད་པ། །དཀོན་ཅོག་གསུམ་དངོས་གནས་བརྟན་བཅུ་དྲུག་གིས། །བསྟན་
པ་ཡུན་རིང་གནས་པའི་྾། །བཅོམ་ལྡན་འདས་ཀྱི་སྤྱན་སྔ་རུ། །སྒྲུབ་པ་མཛད་པའི་
གང་ཟག་ལ། །བུ་བཞིན་སྐྱོང་བར་ཞལ་བཞེས་པའི། །ཆོས་སྐྱོང་སྲུང་མའི་྾། །ནོར་
གྱི་དབང་ཕྱུག་རིན་ཅེན་གཏེར་མངའ་ཞིང་། །གནོད་སྦྱིན་ནོར་འཆང་མང་པོ་ཀུན་
གྱི་གཙོ། །བྱང་ཕྱོགས་སྐྱོང་བའི་གནོད་སྦྱིན་ཛམྦྷ་ལ། །དངོས་གྲུབ་མཆོག་སྩོལ་ནོར་
ལྷའི་྾། །སྟོན་པ་འཇིག་རྟེན་ཁམས་སུ་འབྱོན་པ་དང༌། །བསྟན་པ་ཉི་འོད་བཞིན་
དུ་གསལ་བ་དང༌། །བསྟན་འཛིན་ཕུ་ནུ་བཞིན་དུ་མཐུན་པ་ཡིས། །བསྟན་པ་ཡུན་
རིང་གནས་པའི་྾། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་འཕེལ་ཞིང་
ཆོས་འཕེལ་དང་། །བདེ་ལེགས་ཐམས་ཅད་འབྱུང་བ་དང་། །ཡིད་ལ་འདོད་པ་ཀུན་
འགྲུབ་ཤོག །སྡེ་འདིར་བྱིན་རླབས་དཔལ་འབྱོར་མི་ཉམས་ཤིང་། །བསམ་སྦྱོར་ངན་
པའི་གདུག་རྩུབ་ཞི་བ་དང༌། །བསླབ་གསུམ་རྣམ་དག་བསྟན་པའི་ཁུར་འཛིན་པའི། །
དགེ་འདུན་ཚོགས་ཀྱིས་གང་བའི་྾། །བསྟན་པའི་དཔལ་གྱུར་བླ་མའི་ཞབས་པད་
བརྟན། །བསྟན་འཛིན་སྐྱེས་བུས་ས་སྟེང་ཀུན་ཏུ་ཁྱབ། །བསྟན་པའི་སྦྱིན་བདག་མངའ་
།
250

སྨོན་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་དང་པོ། ༼༢༡༽
།
ཐང་འབྱོར་པ་རྒྱས། །(༡༦༦བ)བསྟན་པ་ཡུན་རིང་གནས་པའི་བཀྲ་ཤིས་ཤོག །
བསྟན་འབར་མ་ནི། སངས་རྒྱས་རྣམ་གཟིགས་གཙུག་ཏོར་ཐམས་ཅད་སྐྱོབ། །
འཁོར་བ་འཇིག་དང་གསེར་ཐུབ་འོད་སྲུངས་དང༌། །ཤཱཀྱ་ཐུབ་པ་གཽ་ཏམ་ལྷ་ཡི་ལྷ།
སངས་རྒྱས་དཔའ་བོ་བདུན་ལ་྾། །སེམས་ཅན་དོན་དུ་བདག་གིས་སྔོན། །དཀའ་
བ་གང་ཞིག་སྤྱད་གྱུར་པ། །བདག་གི་བདེ་བ་བཏང་བ་ཡིས། །བསྟན་པ་ཡུན་རིང་
འབར་གྱུར་ཅིག །ངས་སྔོན་ནད་པའི་ཆེད་དག་ཏུ། །རང་གི་འཚོ་བ་ཡོངས་བཏང་
བས། །སེམས་ཅན་ཕོངས་པ་བསྐྱབ་པའི་ཕྱིར། །ཡུན་རིང་བསྟན་པ་འབར་྾། །བུ་
དང་བུ་མོ་ཆུང་མ་དང་། །ནོར་དང་གླང་ཆེན་ཤིང་རྟ་དང་། །རིན་ཅེན་བྱང་ཆུབ་
ཕྱིར་བཏང་བས། །བསྟན་པ་྾། །བདག་གིས་སངས་རྒྱས་རང་སངས་རྒྱས། །ཉན་
ཐོས་ཕ་དང་མ་དང་ནི། །དྲང་སྲོང་དག་ལ་མཆོད་བྱས་པས། །བསྟན་པ་྾། །བསྐལ་
པ་བྱེ་བ་དུ་མར་བདག །སྡུག་བསྔལ་སྣ་ཚོགས་མྱོང་གྱུར་ཅིང༌། །བྱང་ཆུབ་དོན་དུ་
ཐོས་བཙལ་བས། །བསྟན་པ་྾། །བདག་གིས་ཚུལ་ཁྲིམས་བརྟུལ་ཞུགས་དང༌། །
དཀའ་ཐུབ་ཡུན་རིང་བསྟེན་བྱས་ཤིང༌། །ཕྱོགས་བཅུའི་སངས་རྒྱས་ངས་མཆོད་པས། །
བསྟན་པ་྾། །བདག་སྔོན་བརྩོན་འགྲུས་དང་ལྡན་པས། །རྟག་ཏུ་བརྟན་ཅིང་ཕ་རོལ་
གནོན། །སེམས་ཅན་ཐམས་ཅད་བསྒྲལ་དོན་དུ། །བདག་བསྟན་ཡུན་རིང་འབར་྾། །
བཟོད་བརྟུལ་རྟག་ཏུ་བསྟེན་བྱས་ཤིང་། །སེམས་ཅན་ཉོན་མོངས་སྙིགས་མ་ཡི། །
སེམས་ཅན་ངན་བཟོད་བྱས་གྱུར་པས། །བསྟན་པ་྾། །བསམ་གཏན་རྣམས་ཐར་
གཟུགས་མེད་དང༌། །ཏིང་འཛིན་གངྒཱའི་བྱེ་སྙེད་པ། །བསྒོམས་པས་དེ་མཐུས་བདག་
གི་ནི། །བསྟན་པ་྾། །ཡེ་ཤེས་དོན་དུ་བདག་གིས་(༡༦༧ན)སྔོན། །དཀའ་ཐུབ་ནགས་
དག་བསྟེན་བྱས་ཤིང༌། །བསྟན་བཅོས་དུ་མ་ཉེར་བསྟན་པས། །བདག་གི་བསྟན་པ་
འབར་྾། བརྩེ་བའི་རྒྱུ་ཡི་ཤ་ཁྲག་དང༌། །འཚོ་བ་ཡོངས་སུ་བཏང་གྱུར་ཅིང༌། །ཡན་
ལག་ཉིང་ལག་བཏང་བ་ཡིས། །ཆོས་ཚུལ་རྣམ་པར་འཕེལ་གྱུར་ཅིག །བདག་སྔོན་
བསྡིགས་པའི་སེམས་ཅན་རྣམས། །བྱམས་པས་གསལ་བར་སྨིན་བྱས་ཤིང་། །ཐེག་
:
251

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
པ་གསུམ་ལ་རབ་བཀོད་པས། །ཆོས་ཀྱི་སྦྱིན་པ་རྒྱས་གྱུར་ཅིག །བདག་སྔོན་ཐབས་
ཤེས་གྱུར་པ་ན། །སེམས་ཅན་ལྟ་ངན་ལས་བསྒྲལ་ཅིང་། །ཡང་དག་ལྟ་ལ་བཀོད་བྱས་
པས། །ཆོས་ནི་རྣམ་པར་འཕེལ་གྱུར་ཅིག །བདག་གིས་སེམས་ཅན་བསྡུ་དངོས་བཞིས། །
ཉོན་མོངས་མེ་ལས་ཐར་བྱས་ཤིང་། །བདག་གིས་འཕེལ་སྡིག་ཕམ་བྱས་པས། །
བདག་འཁོར་ཡུན་རིང་གནས་གྱུར་ཅིག །བདག་གིས་མུ་སྟེགས་ཅན་གཞན་དག །ལྟ་
བའི་ཆུ་ལས་བསྒྲལ་བྱས་ཏེ། །ཡང་དག་ལྟ་ལ་བཀོད་གྱུར་པས། །བདག་འཁོར་རྟག་
ཏུ་གུས་གྱུར་ཅིག །ཡུན་རིང་བསྟན་པ་འབར་གྱུར་ཅིག །ཆོས་ཀྱི་རྒྱལ་པོ་བཙོང་ཁ་
པའི། །ཆོས་ཚུལ་རྣམ་པར་འཕེལ་བ་ལ། །གེགས་བྱེད་མཚན་མ་ཞི་བ་དང་། །མཐུན་
རྐྱེན་མ་ལུས་ཚང་བར་ཤོག །བདག་དང་གཞན་གྱི་དུས་གསུམ་དང༌། །འབྲེལ་པའི་
ཚོགས་གཉིས་ལ་བརྟེན་ནས། །རྒྱལ་བ་བློ་བཟང་གྲགས་པ་ཡི། །བསྟན་པ་ཡུན་རིང་
འབར་གྱུར་ཅིག །ཕན་བདེ་འབྱུང་བའི་གནས་གཅིག་པུ། །བསྟན་པ་ཡུན་རིང་གནས་
པ་དང་། །བསྟན་འཛིན་སྐྱེས་བུ་དམ་པ་རྣམས། །སྐུ་ཚེའི་རྒྱལ་མཚན་བརྟན་གྱུར་
ཅིག །གཞན་ཡང་ཚིགས་བཅད་ཅི་རིགས་པ་བྱའོ། །ཆོས་སྐུ་སྤྲོས་བྲལ་འདུས་མ་བྱས་
པའི་ཁམས། །ལོངས་སྐུ་འཁོར་མཐའ་དེ་སྲིད་འཕོ་འགྱུར་འདས། །སྤྲོ་(༡༦༧བ)བསྡུའི་
སྤྲུལ་སྐུ་རང་དབང་ཉེར་ཐོབ་ཕྱིར། །རབ་བརྟན་རྟེན་འབྲེལ་བསྒྲིགས་བར་འབྲས་
སྨིན་ངེས། །སྐྱེ་རྒ་ན་འཆིའི་རི་གཟར་ལས་འབབ་ཆུ། །གྱེན་བཟློག་ནུས་མིན་བདག་
འདྲའི་ཆེར་རློམ་ཚོར། །ཚུལ་འདི་མིག་ངོར་མཛེས་པ་ནམ་མཁའི་འཇར། །བྱིས་
པས་སྦར་འཛིན་བྱེད་པའི་རྣམ་ཐར་བཞིན། །འོན་ཏེ་རིན་ཅེན་རྣམ་གསུམ་དཔང་
པོར་བྱས། །ཐུགས་རྗེ་བསྐུལ་ལས་བྱིན་རླབས་ཆར་རྒྱུན་གྱིས། །ཡོངས་སྨོན་ས་བོན་
སྨིན་པའི་མྱུ་གུའི་སྐྱེད། །བསྲིངས་མཐར་འབྲས་བུ་གཡུར་དུ་ཅིས་མི་ཟ། །སྨིན་གྲོལ་
ཆོ་ག་ལས་སྦྱོར་མཚན་ཉིད་དང༌། །མི་ལྡན་ཚིག་སྐམ་ནེའུ་ཙོའི་ཁ་ཏོན་འདྲ། །དེ་
ཕྱིར་བརྗོད་པ་ཨ་འདུས་ཀ་འཕྲེང་ཅན། །མདོ་དང་འབྲེལ་འདི་དོན་དུ་འགྱུར་བར་
སེམས། །བསོད་ནམས་བྱས་འདིས་མངོན་མཐོའི་རྟེན་བཟང་པོ། །རྙེད་པའི་སྐྱེ་རྒུ་
K
252

སྨོན་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་དང་པོ། ༼༢༡༽
མཐའ་དག་དུས་མིན་དུ། །ལྷ་ཆེན་ཉི་བུའི་ཞགས་པས་མི་འཛིན་པར། །འཚོ་བའི་
རེ་བ་ཡོངས་སུ་སྐོང་བར་ཤོག །བླ་དཔོན་ཆེ་རྒུ་གང་ལའང་ཕུལ་ཆོག་པའི་བརྟན་
ཞུགས་གོ་རིམ་ཁྲིགས་སུ་བསྒྲིགས་པ་ཞིག་དགོས་ཞེས་ཚེ་རིང་གནམ་གྱི་ཤེ་མོང་ལས་
མང་པོས་བཀུར་བ་ཆིང་གིས་ཀྱི་རིགས་ལས་ཁལ་ཁ་དད་སྟོབས་ལྡན་པ་རྡོ་རྗེ་ཐུ་ཤེ་
ཡེ་ཐུ་རྒྱལ་པོའི་གསུང་གིས་བསྐུལ་བ་ལ་བརྟེན་ནས་ཤིན་ཏུ་རྒྱས་པའི་སྡེ་སྣོད་སངས་
རྒྱས་ཕལ་པོ་ཆེ་སོགས་བཀའ་ལས་བྱུང་བ། རྒྱལ་བའི་སྲས་པོ་ཞི་བ་ལྷ། ཆོས་ཀྱི་རྒྱལ་
པོ་འཕགས་པ། རྒྱལ་བ་བཙོང་ཁ་པ་ཆེན་པོ། ཐམས་ཅད་མཁྱེན་པ་དགེ་འདུན་རྒྱ་
མཚོ་རྣམས་ཀྱི་གསུང་བྱིན་རླབས་ཀྱི་མཐུ་དཔུང་ཆེ་བས་གཙོ་བོར་གཟུང་ཚིག་ཕྲད་
ཅུང་ཟད་བསྒྱུར་དགོས་དང་སྤྱིའི་བརྟན་བཞུགས་བློ་ཀ་བཅུ་དྲུག་གསར་དུ་བསྣན་
(༡༦༨ན)པའི་བརྟན་བཞུགས་ཀྱི་ཡི་གེ་ཐུགས་རྗེ་མྱུར་འཇུག་ཅེས་པ་འདི་ནི་ཟ་ཧོར་གྱི་
བནྡེ་ངག་དབང་བློ་བཟང་རྒྱ་མཚོས་རང་བྱུང་འཕ